CELEX: 32008R1275
Language: hr
Date: 2008-12-17 00:00:00
Title: Uredba Komisije (EZ) br. 1275/2008 od 17. prosinca 2008. o provedbi Direktive 2005/32/EZ Europskog parlamenta i Vijeća o uspostavi okvira za utvrđivanje zahtjeva za ekološki dizajn za uporabu električne energije u električnoj i elektroničkoj kućanskoj i uredskoj opremi u stanju pripravnosti ili isključenosti  Tekst značajan za EGP

13/Sv. 54
            
            
               HR
            
            
               Službeni list Europske unije
            
            
               144
            
         32008R1275
   
               L 339/45
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1275/2008
   od 17. prosinca 2008.
   o provedbi Direktive 2005/32/EZ Europskog parlamenta i Vijeća o uspostavi okvira za utvrđivanje zahtjeva za ekološki dizajn za uporabu električne energije u električnoj i elektroničkoj kućanskoj i uredskoj opremi u stanju pripravnosti ili isključenosti
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2005/32/EZ Europskog parlamenta i Vijeća od 6. srpnja 2005. o uspostavi okvira za utvrđivanje zahtjeva za ekološki dizajn proizvoda koji koriste energiju i o izmjeni Direktive Vijeća 92/42/EEZ te direktiva 96/57/EZ i 2000/55/EZ Europskog parlamenta i Vijeća (1), a posebno njezin članak 15. stavak 1.,
   nakon savjetovanja sa Savjetodavnim forumom za ekološki dizajn,
   budući da:
   
               (1)
            
            
               Sukladno Direktivi 2005/32/EZ Komisija utvrđuje zahtjeve za ekološki dizajn proizvoda koji koriste energiju i koji čine značajan dio prodaje i trgovine, imaju značajan utjecaj na okoliš te predstavljaju značajan potencijal za unapređenje u odnosu na njihov utjecaj na okoliš bez stvaranja dodatnih troškova.
            
         
               (2)
            
            
               Drugom alinejom stavka 2. članka 16. Direktive 2005/32/EZ propisuje se da Komisija, u skladu s postupkom iz članka 19. stavka 3. i kriterija iz članka 15. stavka 2. te nakon savjetovanja sa Savjetodavnim forumom, prema potrebi za skupinu proizvoda uvodi zasebnu provedbenu mjeru kojom se smanjuju gubici u stanju pripravnosti.
            
         
               (3)
            
            
               Komisija je provela pripremnu studiju koja je analizirala tehničke, ekološke i ekonomske aspekte gubitaka u stanju pripravnosti i isključenosti. Studija je izrađena zajedno s interesnim skupinama i zainteresiranim stranama iz Europske unije i trećih država, a njezini rezultati su dostupni javnosti.
            
         
               (4)
            
            
               U pripremnoj je studiji navedeno da do gubitaka u stanju pripravnosti i isključenosti dolazi kod većine električnih i elektroničkih kućanskih proizvoda i uredske opreme koji se prodaju u Zajednici te da je godišnja potrošnja električne energije povezana s gubicima zbog stanja pripravnosti ili isključenosti u Zajednici procijenjena na 47 TWh u 2005., što odgovara 19 Mt emisije CO2. Ako se ne poduzmu odgovarajuće mjere, predviđa se da će potrošnja u 2020. narasti na 49 TWh. Također je zaključeno da se potrošnja električne energije u stanju pripravnosti i isključenosti može značajno smanjiti.
            
         
               (5)
            
            
               Poboljšanje potrošnje električne energije u stanju pripravnosti i isključenosti trebalo bi se postići primjenom postojećih nezaštićenih troškovno učinkovitih tehnologija koje vode smanjenju skupnih nabavnih i operativnih troškova opreme.
            
         
               (6)
            
            
               Potrebno je utvrditi zahtjeve za ekološki dizajn vezane uz potrošnju električne energije u stanju pripravnosti i isključenosti za električnu i elektroničku kućansku i uredsku opremu kako bi se uskladili sa zahtjevima za ekološki dizajn za stanje pripravnosti i isključenosti u cijeloj Zajednici te kako bi se doprinijelo funkcioniranju unutarnjeg tržišta i poboljšanju ekološke učinkovitosti odnosnih proizvoda.
            
         
               (7)
            
            
               Zahtjevi za ekološki dizajn ne smiju imati negativan učinak po funkcionalnost proizvoda te ne smiju negativno utjecati na zdravlje, sigurnost i okoliš. Posebno je važno da prednosti smanjenja potrošnje električne energije tijekom faze uporabe budu veće od potencijalnih dodatnih utjecaja na okoliš tijekom faze proizvodnje opreme s gubicima u stanju pripravnosti i/ili isključenosti.
            
         
               (8)
            
            
               Provedba ove Uredbe trebala bi se ograničiti na proizvode koji odgovaraju kućanskoj i uredskoj opremi namijenjenoj za korištenje u domaćem okruženju, a koja kod opreme informacijske tehnologije odgovara opremi klase B kako je utvrđeno u EN 55022:2006. Područje primjene je potrebno definirati tako da oprema koja još nije dostupna na tržištu, ali ima slične funkcije kao proizvodi eksplicitno navedeni u toj Uredbi, ispunjava zahtjev iz te Uredbe. Prema potrebi, popis proizvoda može pratiti izmjena te Uredbe.
            
         
               (9)
            
            
               Načini rada koji nisu obuhvaćeni ovom Uredbom, kao što je računalni način ACPI S3, trebali bi se razmotriti kod provedbenih mjera za pojedinačne proizvode u skladu s Direktivom 2005/32/EZ.
            
         
               (10)
            
            
               Općenito, zahtjevi za stanje pripravnosti i isključenosti utvrđeni u provedbenim mjerama za pojedinačne proizvode u skladu s Direktivom 2005/32/EZ ne smiju biti manje strogi nego zahtjevi ove Uredbe.
            
         
               (11)
            
            
               Kako bi se spriječili nepotrebni gubici energije, proizvodi bi u idealnom slučaju trebali ući u „0-Watt” stanje potrošnje kada ne izvode nikakvu funkciju. Potrebno je za svaki proizvod zasebno provjeriti tehničku izvedivost i sukladnost u okviru relevantne provedbene mjere u skladu s Direktivom 2005/32/EZ.
            
         
               (12)
            
            
               Postupno stupanje na snagu zahtjeva za ekološki dizajn u dvije faze trebalo bi omogućiti odgovarajući vremenski okvir kako bi proizvođači mogli redizajnirati proizvode s obzirom na funkcije stanja pripravnosti i isključenosti. Faze bi se vremenski trebale rasporediti tako da se izbjegnu negativni učinci vezani uz funkcije opreme na tržištu, uzimajući u obzir troškovne utjecaje po proizvođače, a posebno mala i srednja poduzeća, a da se pri tome zajamči pravovremeno postizanje ciljeva politike. Potrebno je provesti izmjere potrošnje električne energije, pri tome uzimajući u obzir opće prihvaćeno stanje tehničkog razvoja. Proizvođači mogu primjenjivati usklađene standarde u skladu s člankom 9. Direktive 2005/32/EZ.
            
         
               (13)
            
            
               Ova bi Uredba trebala povećati ulaz na tržište tehnologijama koje omogućuju bolju energetsku učinkovitost u odnosu na gubitke vezane uz stanje pripravnosti i isključenosti kako bi se do 2020. po procjeni uštedjelo 35 TWh u usporedbi sa scenarijem nepromijenjenog poslovanja.
            
         
               (14)
            
            
               U skladu s člankom 8. stavkom 2. Direktive 2005/32/EZ, ova bi Uredba trebala kao ispravni postupak za ocjenu sukladnosti navesti unutarnji nadzor dizajna iz Priloga IV. te sustav upravljanja iz Priloga V. Direktivi 2005/32/EZ.
            
         
               (15)
            
            
               Da bi se pojednostavnile provjere sukladnosti, proizvođače bi se trebalo obvezati da u tehničkoj dokumentaciji iz Priloga IV. i Priloga V. Direktivi 2005/32/EZ navedu informacije o uvjetima uporabe na koje se primjenjuju definicije stanja pripravnosti/isključenosti te odgovarajuće razine potrošnje električne energije.
            
         
               (16)
            
            
               Potrebno je identificirati mjerila za trenutačno dostupne tehnologije niske potrošnje u stanju pripravnosti i isključenosti. Na taj će se način lakše zajamčiti široka dostupnost i jednostavan pristup informacijama, posebno malim i srednjim poduzećima i jako malim tvrtkama, a to će dodatno pojednostavniti integriranje najbolje dizajniranih tehnologija za smanjivanje potrošnje energije u stanju pripravnosti i isključenosti.
            
         
               (17)
            
            
               Mjere propisane ovom Uredbom u skladu su s mišljenjem Odbora ustanovljenog prema članku 19. stavku 1. Direktive 2005/32/EZ,
            
         DONIJELA JE OVU UREDBU:
   Članak 1.
   Predmet i područje primjene
   Ovom se Uredbom utvrđuju zahtjevi za ekološki dizajn vezani uz potrošnju električne energije u stanju pripravnosti i isključenosti. Ova se Uredba primjenjuje na električnu i elektroničku kućansku i uredsku opremu.
   Članak 2.
   Definicije
   U smislu ove Uredbe primjenjuju se definicije iz Direktive 2005/32/EZ. Također se primjenjuju sljedeće definicije:
   
               1.
            
            
               „električna i elektronička kućanska i uredska oprema” (dalje u tekstu: „oprema”) znači svaki proizvod koji koristi energiju i koji:
               
                           (a)
                        
                        
                           je u prodaji kao jedinstvena funkcionalna jedinica te je namijenjen krajnjem korisniku;
                        
                     
                           (b)
                        
                        
                           se nalazi na popisu proizvoda koji koriste energiju iz Priloga I.;
                        
                     
                           (c)
                        
                        
                           za predviđenu uporabu ovisi o unosu energije iz električne mreže; i
                        
                     
                           (d)
                        
                        
                           je dizajniran za uporabu uz nominalni napon od 250 V ili manje,
                        
                     također kada je stavljen u prodaju za uporabu izvan kućanstva ili ureda;
            
         
               2.
            
            
               „stanje (stanja) pripravnosti” znači stanje kada je oprema povezana s električnom mrežom, za predviđeni rad ovisi o ulazu energije iz električne mreže i pruža samo sljedeće funkcije koje mogu trajati neodređeno vrijeme:
               
                           —
                        
                        
                           funkcija ponovne aktivacije ili funkcija ponovne aktivacije i samo prikaz aktivirane funkcije ponovne aktivacije, i/ili
                        
                     
                           —
                        
                        
                           prikaz informacije ili stanja na zaslonu;
                        
                     
         
               3.
            
            
               „funkcija ponovne aktivacije” znači funkcija koja pojednostavnjuje aktivaciju drugih načina, uključujući aktivni način s daljinskim prekidačem, uključujući daljinsko upravljanje, unutarnji senzor ili sat koji obavlja dodatne funkcije, uključujući glavnu funkciju;
            
         
               4.
            
            
               „prikaz informacije ili stanja na zaslonu’” znači stalna funkcija pružanja informacija ili prikazivanja stanja opreme na zaslonu, uključujući satove;
            
         
               5.
            
            
               „aktivno stanje” podrazumijeva stanje u kojemu je oprema povezana s električnom mrežom te je aktivirana najmanje jedna glavna funkcija (funkcije) predviđene uporabe opreme;
            
         
               6.
            
            
               „stanje isključenosti” znači stanje u kojemu je oprema povezana s električnom mrežom i ne obavlja niti jednu funkciju; stanje isključenosti također podrazumijeva sljedeće:
               
                           (a)
                        
                        
                           uvjete koji samo prikazuju stanje isključenosti;
                        
                     
                           (b)
                        
                        
                           uvjete koji omogućuju samo funkcije čija je namjena zajamčiti elektromagnetsku kompatibilnost u skladu s Direktivom 2004/108/EZ Europskog parlamenta i Vijeća (2);
                        
                     
         
               7.
            
            
               „oprema informacijske tehnologije” znači sva opremu čija je primarna funkcija unos, spremanje, prikaz, traženje, prenošenje, obrada, komutacija ili nadzor podataka i telekomunikacijskih poruka ili kombinacija tih funkcija, a može biti opremljena s jednim ili više terminala koji se obično rabe za prijenos informacija;
            
         
               8.
            
            
               „domaće okruženje” znači okruženje u kojemu se može očekivati korištenje radio i televizijskih prijamnika na udaljenosti od 10 m od predmetnog aparata.
            
         Članak 3.
   Zahtjevi za ekološki dizajn
   Zahtjevi za ekološki dizajn vezani uz potrošnju električne energije u stanju pripravnosti i isključenosti navedeni su u Prilogu II.
   Članak 4.
   Ocjena sukladnosti
   Postupak za ocjenjivanje sukladnosti iz članka 8. stavka 2. Direktive 2005/32/EZ je sustav za nadzor dizajna iz Priloga IV. Direktivi 2005/32/EZ ili sustav upravljanja iz Priloga V. Direktivi 2005/32/EZ.
   Članak 5.
   Verifikacijski postupak u svrhu nadzora tržišta
   Nadzorne provjere provode se u skladu s verifikacijskim postupkom iz Priloga III.
   Članak 6.
   Mjerila
   Mjerila uspješnosti za najučinkovitije proizvode i tehnologije trenutačno dostupne na tržištu navedena su u Prilogu IV.
   Članak 7.
   Preispitivanje
   Komisija preispituje ovu Uredbu s obzirom na tehnološki napredak te predstavlja rezultate te provjere Savjetodavnom odboru najkasnije 6 godina od njezinog stupanja na snagu.
   Članak 8.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Točka 1. Priloga II. primjenjuje se godinu dana nakon dana navedenog u prvom stavku.
   Točka 2. Priloga II. stupa na snagu četiri godine nakon dana navedenog u prvom stavku.
   
      Ova je Uredba u cijelosti obvezujuća i izravno se primjenjuje u svim državama članicama
      Sastavljeno u Bruxellesu 17. prosinca 2008.
      
         
            Za Komisiju
         
         Andris PIEBALGS
         
            Član Komisije
         
      
   
   
      (1)  SL L 191, 22.7.2005., str. 29.
   
      (2)  SL L 390, 31.12.2004., str. 24.
   
      PRILOG I.
      
         Popis proizvoda koji koriste energiju na koje se odnosi ova Uredba
      
      
                  1.
               
               
                  Kućanski aparati
                  Strojevi za pranje
                  Sušilice rublja
                  Perilice za suđe
                  Kuhinjski aparati:
                  Električne pećnice
                  Električna kuhala
                  Mikrovalne pećnice
                  Tosteri
                  Friteze
                  Sjeckalice, aparati za kavu i oprema za otvaranje i zatvaranje posuda ili ambalaže
                  Električni noževi
                  Duga kuhinjska pomagala i pomagala za obrađivanje hrane, čišćenje i održavanje odjeće
                  Aparati za podrezivanje kose, sušenje kose, pranje zuba, brijanje, masažu i drugi aparati za njegu tijela
                  Vage
               
            
                  2.
               
               
                  Oprema informacijske tehnologije namijenjena prvenstveno za uporabu u domaćem okruženju.
               
            
                  3.
               
               
                  Komercijalna oprema
                  Radio uređaji
                  Televizori
                  Video kamere
                  Video snimači
                  Hi-fi snimači
                  Audio pojačala
                  Sustavi kućnog kina
                  Glazbeni instrumenti
                  I druga oprema za snimanje ili reproduciranje zvuka ili slika, uključujući signale ili druge tehnologije za distribuciju zvuka i slike osim telekomunikacija
               
            
                  4.
               
               
                  Igračke, sportska oprema i oprema za razonodu
                  Električni vlakovi ili kompleti za utrkivanje automobila
                  Ručne konzole za video igre
                  Sportska oprema s električnim ili elektronskim komponentama
                  Druge igračke, oprema za razonodu i sport
               
            
   
      PRILOG II.
      
         Zahtjevi za ekološki dizajn
      
      
                  1.
               
               
                  Godinu dana nakon stupanja na snagu ove Uredbe:
                  
                              (a)
                           
                           
                              Potrošnja električne energije u „stanju isključenosti”:
                              potrošnja električne energije opreme u stanju isključenosti ne smije prelaziti 1,00 W.
                           
                        
                              (b)
                           
                           
                              Potrošnja električne energije u „stanju pripravnosti”:
                              potrošnja električne energije opreme u bilo kojem stanju koje ima samo funkciju ponovnog uključenja ili koje ima samo funkciju ponovnog uključenja i prikaz omogućene funkcije ponovnog uključenja ne smije prelaziti 1,00 W.
                              Potrošnja električne energije opreme u bilo kojem stanju koje ima samo prikaz informacija ili stanja na zaslonu ili koje ima samo kombinaciju funkcije ponovnog uključenja i prikaz informacija ili stanja na zaslonu ne smije prelaziti 2,00 W.
                           
                        
                              (c)
                           
                           
                              Dostupnost stanja isključenosti i/ili pripravnosti
                              Ako nije neprimjereno za predviđenu uporabu, oprema treba omogućavati stanje isključenosti i/ili pripravnosti i/ili drugi uvjet koji ne prelazi primjenljive zahtjeve za potrošnju električne energije u stanju isključenosti i/ili pripravnosti kada je oprema povezana s električnom mrežom.
                           
                        
            
                  2.
               
               
                  Četiri godine nakon što ova Uredba stupi na snagu:
                  
                              (a)
                           
                           
                              Potrošnja električne energije u „stanju isključenosti”:
                              Potrošnja električne energije opreme u bilo kojem stanju isključenosti ne smije prelaziti 0,50 W.
                           
                        
                              (b)
                           
                           
                              Potrošnja električne energije u „stanju pripravnosti”:
                              potrošnja električne energije opreme u bilo kojem stanju koje ima samo funkciju ponovnog uključenja ili koje ima samo funkciju ponovnog uključenja i prikaz omogućene funkcije ponovnog uključenja ne smije prelaziti 0,50 W.
                              Potrošnja električne energije opreme u bilo kojem stanju koje ima samo prikaz informacija ili stanja na zaslonu ili koje ima samo kombinaciju funkcije ponovnog uključenja i prikaz informacija ili stanja na zaslonu ne smije prelaziti 1,00 W.
                           
                        
                              (c)
                           
                           
                              Dostupnost stanja isključenosti i/ili pripravnosti
                              Ako nije neprimjereno za predviđenu uporabu, oprema treba omogućivati stanje isključenosti i/ili pripravnosti i/ili drugi uvjet koji ne prelazi primjenljive zahtjeve za potrošnju električne energije u stanju isključenosti i/ili pripravnosti kada je oprema povezana s električnom mrežom.
                           
                        
                              (d)
                           
                           
                              Upravljanje električnom energijom
                              Kada oprema ne omogućuje glavnu funkciju ili kada drugi proizvod(i) ne ovise o njezinim funkcijama, oprema treba, osim ako to nije neprimjereno za predviđenu uporabu, ponuditi i funkciju upravljanja energijom ili neku sličnu funkciju koja opremu nakon najkraćeg mogućeg vremena primjerenog za njezinu predviđenu uporabu automatski prebacuje u:
                              
                                          —
                                       
                                       
                                          stanje pripravnosti, ili
                                       
                                    
                                          —
                                       
                                       
                                          stanje isključenosti, ili
                                       
                                    
                                          —
                                       
                                       
                                          drugi uvjet koji ne prelazi primjenljive zahtjeve za potrošnju energije za stanje isključenosti i/ili pripravnosti kada je oprema povezana s električnom mrežom. Funkcija upravljanja energijom treba se aktivirati prije isporuke.
                                       
                                    
                        
            
                  3.
               
               
                  Mjerenja
                  Potrošnja električne energije iz točke 1. podtočaka (a) i (b), točke 2. podtočaka (a) i (b) propisuje se pouzdanim, preciznim i ponovljivim postupkom mjerenja koji uzima u obzir općenito prihvaćenu najvišu razinu tehnološkog razvoja.
                  Mjerenja snage od 0,50 W ili više trebaju se provoditi s odstupanjem manjim od ili jednakim 2 % na razini pouzdanosti od 95 %. Mjerenja snage manje od 0,50 W provode se s uz netočnost od manje ili jednako 0,01 W na razini pouzdanosti od 95 %.
               
            
                  4.
               
               
                  Informacije koje moraju dati proizvođači
                  U svrhu ocjene sukladnosti u skladu s člankom 4., tehnička dokumentacija sadrži sljedeće elemente:
                  
                              (a)
                           
                           
                              za svako stanje pripravnosti i/ili isključenosti:
                              
                                          —
                                       
                                       
                                          podatke o potrošnji električne energije u vatima zaokružene na drugo decimalno mjesto,
                                       
                                    
                                          —
                                       
                                       
                                          mjernu metodu koja se koristila,
                                       
                                    
                                          —
                                       
                                       
                                          opis načina na koji se odabire ili programira stanje aparata,
                                       
                                    
                                          —
                                       
                                       
                                          slijed radnji do stanja u kojemu oprema automatski mijenja stanja,
                                       
                                    
                                          —
                                       
                                       
                                          sve bilješke o radu opreme;
                                       
                                    
                        
                              (b)
                           
                           
                              parametri testiranja kod mjerenja:
                              
                                          —
                                       
                                       
                                          temperatura okoliša,
                                       
                                    
                                          —
                                       
                                       
                                          testirani napon u V i frekvencija u Hz,
                                       
                                    
                                          —
                                       
                                       
                                          ukupno harmonično izobličenje sustava za opskrbu električnom energijom,
                                       
                                    
                                          —
                                       
                                       
                                          informacije i dokumentaciju o instrumentima, uređenju i sklopovima upotrijebljenim za testiranje električne energije;
                                       
                                    
                        
                              (c)
                           
                           
                              osobine opreme važne za ocjenu sukladnosti sa zahtjevima iz točke 1. podtočke (c), ili zahtjevima iz točke 2. podtočke (c) i/ili točke 2. podtočke (d), prema potrebi, uključujući potrebno vrijeme do automatskog ulaska u stanje pripravnosti ili isključenosti ili drugi uvjet koji ne prelazi potrebnu potrošnju električne energije za stanje isključenosti i/ili pripravnosti.
                              Posebno je, kada je to primjereno, potrebno priložiti tehničko objašnjenje da su zahtjevi iz točke 1. podtočke (c) ili zahtjevi iz točke 2. podtočke (c) i/ili točke 2. podtočke (d) neprimjereni za predviđenu uporabu opreme.
                           
                        
            
   
      PRILOG III.
      
         Verifikacijski postupak
      
      Prilikom provjera nadzora tržišta iz Direktive 2005/32/EZ, članka 3. stavka 2., ovlaštena tijela u državama članicama primjenjuju sljedeći verifikacijski postupak za zahtjeve iz Priloga II., točke 1. podtočaka (a) i (b), ili točke 2. podtočaka (a) i (b), prema potrebi.
      Za zahtjeve za potrošnju električne energije koja je veća od 1,00 W ovlaštena tijela u državama članicama testiraju samo jednu jedinicu.
      Smatra se da model zadovoljava odredbe iz Priloga II. točke 1. podtočke (a) i točke 1. podtočke (b), odnosno točke 2. podtočke (a) i točke 2. podtočke (b) ove Uredbe ako rezultati uvjeta za stanje isključenosti i pripravnosti ne prelaze granične vrijednosti za više od 10 %.
      U suprotnom je potrebno testirati još tri jedinice. Smatra se da je model sukladan ovoj Uredbi ako prosječni rezultat posljednja tri testiranja uvjeta za stanje isključenosti i/ili pripravnosti ne prelazi granične vrijednosti za više od 10 %.
      Za zahtjeve za potrošnju električne energije koja je manja ili jednaka 1,00 W ovlaštena tijela u državama članicama testiraju samo jednu jedinicu.
      Smatra se da model zadovoljava odredbe iz Priloga II. točke 1. podtočke (a) i točke 1. podtočke (b), odnosno točke 2. podtočke (a) i točke 2. podtočke (b) ove Uredbe ako rezultati uvjeta za stanje isključenosti i pripravnosti ne prelaze granične vrijednosti za više od 0,10 W.
      U suprotnom je potrebno testirati još tri jedinice. Smatra se da je model sukladan ovoj Uredbi ako prosječni rezultat posljednja tri testiranja uvjeta za stanje isključenosti i/ili pripravnosti ne prelazi granične vrijednosti za više od 0,10 W.
      U suprotnom se smatra da model ne zadovoljava potrebne uvjete.
   
   
      PRILOG IV.
      
         Mjerila
      
      U smislu Priloga I., dijela 3. točke 2. Direktive 2005/32/EZ prepoznata su sljedeća mjerila:
      Stanje isključenosti: 0 W- 0,3 W s tvrdim prekidačem za isključivanje na glavnoj strani, ovisno, inter alia, o osobinama vezanim uz elektromagnetsku kompatibilnost u skladu s Direktivom 2004/108/EZ.
      Stanje pripravnosti – funkcija ponovljene aktivacije: 0,1 W.
      Stanje pripravnosti – prikaz na zaslonu: 0,1 W za jednostavne prikaze i niskonaponske LED diode, za veće zaslone (npr. za satove) potrebna je veća snaga.